Document ID: /fineweb-2-swissfilter-quality_10-filterrobots/filtered/05604.jsonl.gz/40

Haris-ef: Esselamu ‘alejkum draga djeco,
Lekciju sa istim naslovom ste već učili kod muallime Fatime. Trebali ste naučiti nabrojati uvjete za namaz i znati da su oni dio dini-islamskih šarta.
Pogledaj tu lekciju OVDJE.
A sada se brzo podsjetimo na dini-islamske šarte i kako se oni dijele:
Šejma: Efendija, imam ja jedno pitanje?
(Haris-ef., joj daje znak glavom da može pitati.)
Šejma: Zašto učimo istu lekciju dva puta?
Haris-ef.: Upravo sam vam htio to objasniti. Znači, uvjeti za namaz ili namski šarti prije namaza su jako važni principi koje moramo poznavati i znati da bez njih nešto ne može postojati.
E, kada to naučimo (a to ste već radili) onda o svakom od tih principa učimo osnovne podatke.
Danas ćemo govoriti uopćeno o Uvjetima za namaz sa aspekta fikha ili sa aspekta razumijevanja ovih uvjeta, a već sljedeći put ćemo se detaljnije baviti sa prvim Uvjetom za namaz.
Da bi naš namaz bio ispravan moramo, naravno, ispuniti neke uvjete.
To vam je slično kao kada, na primjer, doktor – hirurg prije operacije mora da opere ruke, da ima masku i posebno odijelo, da je pacijent dobio anesteziju, itd.
Ili, najjednostavnije da to shvatite – da bi zaspali morate zatvoriti oči. Ne možete zaspati, a da se oči ne zatvore. Ili, da bi nešto kazali morate otvoriti usta.
E, tako je i sa namazom. Da bi kanjali, moramo ispuniti šest stvari. Danas ćemo naučiti samo da to nabrojimo, a onda ćemo poslije o svakoj od njih posebno pričati.
Šest uvjeta za namaz ili šest namaskih šartova (prije namaza) su:
Haris-ef.: Evo hajde da uzmemo sebe za primjer. Hoćemo klanjati i sasvim je logično da ne možemo istog trenutka početi sa namazom, nego se moramo pripremiti.
Onaj ko je bar jednom vidio kako neko klanja zna da se klanja stojeći. Znači, trebamo ustati.
A ako ustanemo kuda se okrenuti? Znači, moramo znati pravac kuda se treba okrenuti. Ili možda može kako ko hoće?
Znači, uvjeti za namaz su pripremne radnje koje neko mora ispuniti kako bi bio spreman za namaz.
Učićemo šta se mora, a šta ne mora; šta se smije, a šta ne smije.
Uradimo ponovo vježbe o Uvjetima za namaz kako bi ih ponovili.